Kvenenes flagg eller «kvenflagget» er designet av Bengt Johansson-Kyrö
**Kvenfolkets dag** eller **Kvenenes nasjonaldag** (kvensk: **Kväänikansan päivä**) er 16. mars. Dagen markeres hvert år i blant annet Norge og Sverige. De to kvenske organisasjonene Norske kveners forbund (NKF) og Kvensk Finsk Riksforbund (tidligere Kvenlandsforbundet) har begge vedtatt at Kvenfolkets dag skal finne sted på denne datoen. På denne dagen markerer kvenene seg selv, sitt språk, sin kultur og sin historie.

Bakgrunn
--------

Kvenlandsforbundet har valgt datoen 16. mars med utgangspunkt i en avtale mellom den norsk-svenske kongen og kvenene (birkarlene) av 16. mars 1340. KLF feiret dagen i Kiruna i Nord-Sverige for første gang i 2013.

Norske kveners forbund ble den 12. februar 2014 enige om 16. mars som dato for Kvenfolkets dag, dette med utgangspunkt i at den første kvenske organisasjonen, Norske kvener - Børselv/Ruijan kväänit - Pyssyjokilaiset, ble stiftet i Børselv den 16. mars i 1984. Det ble dermed starten på en organisert kvensk bevegelse. Den nevnte organisasjonen er i dag et lokallag under NKF og feiret 30-årsjubileum i 2014, samtidig som NKF feiret Kvenfolkets dag for første gang.

Prosessen
---------

I perioder har flere organisasjoner, deriblant *Kvenlandsforbundet, Norske Kveners Forbund, Meänmaa* og *Svenska Tornedalingars Riksförbund - Tornionlaaksolaiset* (STR-T) vært i møter for å forsøke å samles om én *felles* dag for kvener og tornedalinger, uten at det har resultert i en felles løsning. 

Det endte til slutt med at KLF skar igjennom og tok en individuell beslutning, først om et eget flagg, så om dato for Kvenfolkets dag. Meänmaa og STR-T fulgte på i 2013 og ble enige om at 15. juli skulle bli *Tornedalingers og kveners dag**,* senere bare *Tornedalingenes dag*og ble enige om et felles flagg seg imellom*; Meänflaku* (vårt flagg)*.[]* Meänflaku har tre liggende striper, men fargene gul (øverst), hvitt (i midten) og blå (nederst).

I og med at NKF verken hadde tatt beslutning om dag eller flagg, valgte man å innkalle til et ekstraordinært landsstyremøte der man enstemmig valgte fram 16. mars.

Dette betyr at Kvenlandsforbundet og Norske Kveners Forbund er samstemte om en felles dato for Kvenfolkets dag (16. mars), mens Meänmaa og STR-T har en annen dato for Tornedalingarnas dag (15. juli).

Kvääniflaku – Kvenenes flagg
----------------------------

Kvenlandsforbundet vedtok Kvenflagget på et møte med medlemmer fra Norge, Sverige og Finland i 2009. På en mørkeblå bakgrunn ligger en solblomst (*aurinkonkukka*) som er funnet på en rekke gjenstander i det kvenske området (Kvenland). Eksempler på slike gjenstander skal blant annet være jakthorn, vevstoler, båter m.m. 

Flagget har blant annet prydet offentlig flaggstang utenfor rådhuset i Kiruna på Kvenfolkets dag, og den svenske kommunen skal ha lovet å fortsette denne tradisjonen. I 2017 ble flagget hengt opp ved Rådhuset i Storfjord kommune, og for første gang flagget en kommune i Norge på Kvenfolkets dag.

På landsstyremøtet i Norske Kveners Forbund 29.–30. april 2017 ble Kvenlandsforbundets flagg vedtatt brukt også av NKF, og fra den dagen kan man si at det har vært «enighet» om hva som faktisk er kvenenes flagg.

I mars 2018 heiste blant andre Kvænangen kvenflagget for første gang, det samme gjorde Nordreisa, Porsanger og Troms fylkeskommune, og i mars 2019 ble flagget heist Tromsø på Kvenfolkets dag.

Referanser
----------

1. ↑  Norske kveners forbund. (13. februar 2014). Dato for Kvensk markeringsdag bestemt
2. ↑  Kvensk institutt (12. mars 2014). «Kvenfolkets dag 16.3. i Børselv». Arkivert fra originalen 18. mars 2014. Besøkt 17. mars 2014.
3. ↑  Monsen, Heidi Nilima & Liisa Koivulehto (23. april 2013). «Histooriaalinen sopu - Historisk enighet». Ruijan Kaiku. Arkivert fra originalen 18. mars 2014. Besøkt 18. mars 2014.
4. ↑  Svenska Tornedalingars Riksförbund (8. oktober 2013). «Pressmeddelande Bemärkelsedag för tornedalingar och kväner i Svenska Akademiens almanacka». Arkivert fra originalen 18. mars 2014. Besøkt 18. mars 2014.
5. ↑  Svenska Tornedalingars Riksförbund. «Samarbete viktigare än gemensam märkesdag». Arkivert fra originalen 18. mars 2014. Besøkt 18. mars 2014.
6. ↑  Kvenlandsförbundet. (18. mars 2013). Kvänfolkens dag i Kiruna
7. ↑  «Kvenene har fått sitt felles flagg!». *Norske Kveners Forbund*. 16. mai 2017. Besøkt 16. mars 2019.
8. ↑  desember 2018, Postet av Eirik Losnegaard Mevik Publisert 31. «Godt nytt år! - Kvænangen kommune». *www.kvanangen.kommune.no* **(norsk)**. Besøkt 15. november 2019.
9. ↑  2018-03-16. «Onnee kväänikansan päiväle! Gratulerer med kvenfolkets dag! - Nordreisa kommune». *www.nordreisa.kommune.no* **(norsk)**. Arkivert fra originalen 15. november 2019. Besøkt 15. november 2019.
10. ↑  mar 3, Lill Vivian Hansen |; Nyheter, 2018 | Uutissii | Uutisia | (3. mars 2018). «Hvor kan vi heise kvenflagget?». *Ruijan Kaiku*. Besøkt 15. november 2019.
11. ↑  «Det kvenske flagget heist for første gang på kvenfolkets dag». *www.tromsfylke.no*. Arkivert fra originalen 15. november 2019. Besøkt 15. november 2019.
12. ↑  mar 16, Heidi Nilima Monsen |; Nyheter, 2019 | Uutissii | Uutisia | (16. mars 2019). «Kvenflagget til topps i Tromsø». *Ruijan Kaiku*. Besøkt 15. november 2019.

Eksterne lenker
---------------

* Vaara, Tomi (9. mars 2022). «Slik feires kvenfolkets dag i år». *NRK*. Besøkt 16. mars 2022.

| * v
* d
* r
Kvener og kvensk språk |
| --- |
| Organisasjoner | 
* Norske kveners forbund
* Kvensk Finsk Riksforbund
* Kvensk institutt
* Halti kvenkultursenter
* Vadsø museum – Ruija kvenmuseum med Bietilægården og Tuomainengården
* Nord-Troms Museum med Tørfoss kvengård
* Sannhets- og forsoningskommisjonen

 |
| Kultur | 
* Kvenflagget
* Kvenfolkets dag
* avisen Ruijan Kaiku
* Käsityö (kunsthåndverk)
* festivalen Paaskiviikko
* Kipparifestivalen
* «Tre stammers møte»

 |
| Språk | 
* Kvensk språkråd
* Kvensk språkting
* Kvensk språkdag
* Storfjord språksenter
* Porsanger kvenske språksenter
* Kvænangen språksenter
* Alf Nilsen-Børsskog

 |